**DĖL LAIMOS SAMUILOVIENĖS ATLEIDIMO IŠ ROKIŠKIO R. PANEMUNĖLIO UNIVERSALAUS DAUGIAFUNKCIO CENTRO DIREKTORĖS PAREIGŲ**

2018 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 54 straipsniu, ir atsižvelgdama į Laimos Samuilovienės 2018 m. gegužės 24 d. pasiūlymą, Rokiškio rajono savivaldybės taryba n u s p r e n d ž i a:

1. Atleisti Laimą Samuilovienę 2018 m. rugpjūčio 30 d. iš Rokiškio r. Panemunėlio universalaus daugiafunkcio centro direktorės pareigų ir nutraukti 2011 m. rugpjūčio 31 d. darbo sutartį Nr. 304, šalių susitarimu.

2. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

2.1. išmokėti Laimai Samuilovienei atleidimo iš pareigų dieną darbo užmokestį, kompensaciją už nepanaudotas kasmetines atostogas (26 darbo dienos už 2016 m. rugsėjo 1 d.–2017 m. rugpjūčio 31 d. darbo laikotarpį ir 40 darbo dienų už 2017 m. rugsėjo 1 d.–2018 m. rugpjūčio 30 d. darbo laikotarpį)ir 4 (keturių) jos vidutinio darbo užmokesčių dydžio išeitinę išmoką;

2.2. atlikti darbo sutarties su Laima Samuiloviene nutraukimo įforminimą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL LAIMOS SAMUILOVIENĖS ATLEIDIMO IŠ ROKIŠKIO R. PANEMUNĖLIO UNIVERSALAUS DAUGIAFUNKCIO CENTRO DIREKTORĖS PAREIGŲ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Laimą Samuilovienę iš Rokiškio r. Panemunėlio universalaus daugiafunkcio centro direktorės pareigų (darbo sutarties nutraukimas šalių susitarimu).

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos darbo kodeksas.

 **Sprendimo projekto esmė.**

Laimos Samuilovienės atleidimas iš Rokiškio r. Panemunėlio universalaus daugiafunkcio centro direktorės pareigų ir atsiskaitymas su ja atleidimo dieną bei įgaliojimų suteikimas savivaldybės merui atlikti veiksmus, susijusius su darbo santykių nutraukimu.

**Galimos pasekmės, priėmus siūlomą tarybos sprendimo projektą:**

**teigiamos** – darbuotojos pasiūlymo tenkinimas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Panemunėlio universalus daugiafunkcis centras 2018 m. rugpjūčio 30 d. bus reorganizuotas – prijungtas prie Rokiškio r. Panemunėlio pagrindinės mokyklos, todėl bus racionalizuotas Rokiškio r. Panemunėlio universalaus daugiafunkcio centro ir Rokiškio r. Panemunėlio mokyklos-daugiafunkcio centro valdymas (vietoje 2 direktoriaus pareigybių liks 1 direktoriaus pareigybė).

**Finansavimo šaltiniai ir lėšų poreikis**.

Atsiskaitymas su darbuotoja – iš savivaldybės biudžeto lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė